هله ۱۹-جو یوزیللیین اوْرتالارین‌دا اینگیلیس آراش‌دیرماچی‌سی راولینسون شومر دیلینده‌کی بعضی سؤزلرین تورک سؤزلری ایله بنزرلیینی ادعا اتمیش‌دیر. بۇندان سوْنرا عالیملر آراسیندا بۇ مسئله اطرافین‌دا چوْخ چکیشمه‌لر اوْلموش‌دور. بونا قارشی اوْلانلار شومر دیلینده‌کی باشقا سؤزلرین قافقاز، هیند، اندونزی دیللرینه داها یاخین اوْلماسینی ادعا ائتمیشدیرلر. حاضیردا بۇ موذاکیره‌لر داوام اتمک‌ده‌دیر. آنجاق، شومرلرین تورک سویلارین‌دان اوْلماسینا بیر احتیمال کیمی قویون رسملری دا گؤستریله بیلر. بلکه ده کیشیلیین و گۆجون سمبولو اوْلان بۇ تصاویری شومرلرین سویون‌دان اوْلان تورکلر بۆتون یاخین شرق‌ده یایمیشدیرلار.